Драги Владо Стојиљковићу,

Када сам прочитао твоје писмо, слатко сам се насмејао. Могао сам само да замислим наставницу биологије која бежи по ћошковима и ходницима школе како би избегла сусрет са Вама. О родитељима да не говорим. Сигурно си им до сада поставио хиљаду истих или сличних питања о лептирима, па реагују као што си написао. Као потпуном незнанцу, али у исто време и мом новом најбољем другару, одаћу ти једну тајну. У свету у коме ја живим, може да живи свако, па чак и ти ако се мало потрудиш. Ту је маска која прави свашта, па чак и замишљени свет. Пронађи неки кутак, окружи се дивним сликовницама и књигама и почни да машташ. Драге воље ти уступам медведа и лептира да гостују у твом свету. Замисли дивну пољану пуну зеленог дрвећа, поточић, миришљаво цвеће. Ти лежиш са новим другарима и разговарате језиком који само ви знате. У госте вам могу доћи бубамаре, мајмуни и друге животиње, али ове моје чувај, и сутра, ако буде прилике, поклони неком другом детету да ужива у њима. Велики поздрав од твог новог друга Бранка Ћопића.

С поштовањем

Бранко Ћопић